**JÄSENKIRJE KEVÄT 2025**

**Tervehdys**

On taas tullut aika kertoa kevään ammattiyhdistys tapahtumista, monenlaista on tulossa. Tässä vaiheessa vuotta haluamme jo muistuttaa, että syksyllä käydään työsuojeluvaalit sekä luottamusmiesvaalit, lisäksi yhdistyksen hallituksen toimikausi päättyy, näihin kaikkiin toivomme lisää aktiivisia toimijoita. Jos kiinnostuit, puheenjohtajalta saa lisätietoja asiasta.

**TYÖEHTOSOPIMUS NEUVOTTELUT**

Työehtosopimukset päättyvät 30.4.2025, joten sitä ennen pitää neuvotella uusista työehdoista, helppoa ei tule olemaan, koska nyt jo on nähtävissä muiden alojen isot erot työnantaja ja työntekijäpuolella. JHL:n tavoitteet seuraavalle neuvottelukierrokselle ovat

* ostovoima nousuun reiluilla korotuksille
* Työelämän laadun tavoitteet: parempi arki työssä
* työelämän ehtoja pitää turvata sopimuksilla, kun lainsäädäntö heikkene
* henkilöstön edustajiin liittyvät tavoitteet: työntekijä tarvitsee edunvalvojansa
* Ympäristöön liittyvät tavoitteet: ilmastonmuutos huomioitava työssä

Lisätietoja tavoitteiden sisällöstä löytyy [www.jhl.fi](http://www.jhl.fi) sivuilta

**TASOPALKKA MALLI**

Tasopalkkajärjestelmä korvaa tehtävän vaativuuden arviointijärjestelmän. Tasopalkkajärjestelmä perustuu osaamisen ja vastuun tasokriteereihin, jotka on määritelty palkkaliitteissä. Mahdolliset paikalliset tasokriteerit, paikalliset tasokuvaukset ja paikalliset osaamisen ja vastuun soveltamisohjeet valmistellaan yhteistyössä luottamusmiesten kanssa paikallisessa palkkausryhmässä. Viime kädessä työnantaja vastaa palkkausjärjestelmää koskevista päätöksistä ja linjanvedoista. Liedossa työ on aloitettu ja perustettu palkkaustyöryhmä (joka korvaa entisen TVA-ryhmän), ryhmään kuuluvat järjestöjen pääluottamusmiehet sekä työnantajan edustajat. Työ on vasta alussa, joten tässä vaiheessa asiasta ei ole vielä enempää tiedotettavaa, jokainen palkkausliite käydään läpi, esimiehet tiedottavat henkilöstä asiasta parhaiten katsomallaan tavalla.

**KUNTA-/ALUEVAALIT**

**Keväällä 13.4.2025 käydään kunta- ja aluevaalit. Kunta- ja aluevaaleissa ratkaistaan, miten juuri sinun sosiaali- ja terveyspalvelusi, lähikirjastosi ja lapsesi opetus hoidetaan jatkossa. Toimivat julkiset palvelut tarvitsevat monipuolisen joukon ammattitaitoisia työntekijöitä. Ammattiliittosi JHL haluaa, että jokainen Suomessa asuva pääsee jatkossakin käyttämään julkisia palveluita. Tärkein vaalitavoitteemme on pelastaa palvelut.**

* **Kuntiin ja hyvinvointialueille tarvitaan jatkossakin laaja joukko osaavia ammattilaisia.**
* **Palkkojen, työolojen ja johtamisen pitää olla kunnossa. Työntekijöiden pitää pystyä vaikuttamaan työhönsä ja työpaikkansa toimintatapoihin.**
* **Kunnat ja hyvinvointialueet tuottavat palvelut pääosin itse. Yritykset ja kolmas sektori voivat täydentää palveluita.**
* **Kunnille ja alueille pitää varmistaa riittävä rahoitus, jotta ne voivat tuottaa palvelut**

**Sinun tärkein tehtäväsi on käydä äänestämässä!! On tärkeää, että päättäjiksi saadaan työntekijöiden arkea ymmärtäviä ihmisiä.**

**YHTEYSTIETOJEN TARKISTUS**

Toivomme että jokainen jäsen käy tarkastamassa yhteystietonsa OMA JHL:ssä (puhelinnumero ja sähköposti, muu @ kuin lieto.fi osoite), näin varmistat yhdistyksen / liiton lähettämän tiedon perille tulemisen, tämä on erityisen tärkeä, kun aloitetaan työehtosopimuksista neuvottelu.

**TULEVIA TAPAHTUMIA**

Hyvinvointi-ilta kohtaamispaikalla (Kärpijoentie 1) 21.3.2025 klo 17.30-22. Ohjelmassa luento ravinnosta sekä tyyli- ja värikonsultin luento. Mahdollisesti esittelyssä myös kevään uusia tyylejä. Vuori Tarot tekee tarot tulkintoja (omakustannus).

Koulutusristeily la 5.4.2025 piknik-risteilynä.

Sääntömääräinen kevät kokous kaupungintalolla 10.4.2025

Kaarinan yhdistys järjestää matkan Pärnuun 2-4.5.2025, yhdistyksemme jäsenet ovat tervetulleita mukaan

**NÄISTÄ KAIKISTÄ LÖYTYY TIETOA KOTISIVUILTA** [**http://jhl557.jhlyhdistys.fi/**](http://jhl557.jhlyhdistys.fi/)

**Mukavaa kevään odotusta, nähdään ☺**

**Liedon JHL hallitus**

